钦定古今图书集成/明伦汇编/氏族典/第265卷 > 王章
## 钦定古今图书集成/明伦汇编/氏族典/第265卷 > 王章

按《五代史王章传》：“章，魏州南乐人也，为州孔目官。张
令昭逐节度使刘延皓章事令昭。令昭败，章妇翁白
文珂与副招讨李周善，乃以章托周，周匿章褚中，以
橐驼负之洛阳，藏周第。唐灭，章乃出为河阳粮料使。
汉高祖即位，拜三司使，检校太尉。高祖崩，隐帝即位，
加太尉同中书门下平章事。是时汉方新造，承契丹”
之后，京师空乏，而关西三叛作周。太祖用兵西方，章
供馈军旅，未尝乏绝，然征利剥下，民甚苦之，尤不喜
文士，百官俸廪皆取供军之馀，不堪者，命有司高估
其价，估定又增，谓之“抬估。”章犹意不能满，往往复增之。民有犯盐矾酒曲者，无多少皆抵死，吏缘为奸，民
莫堪命。已而与史弘肇等同日见杀。